Otvoritvena zabava na Glavnem trgu
2024-11-28 18:00 (Europe/Paris) | Maribor center / Glavni trg, 2000 Maribor
Otvoritev božične tržnice z zabavo
Vabljeni, da 28. novembra skupaj otvorimo čarobno sezono adventa na Božični tržnici, kjer se bo Glavni trg prelevil v pravljično zimsko idilo.
Od 18.00 dalje vas pričakuje nepozabna zabava s priznanim DJ-jem Maynamic-om, ki bo pod zvezdnatim nebom poskrbel za vrhunsko glasbeno vzdušje. V edinstvenem ambientu, navdihnjenem z evropskimi božičnimi tržnicami, boste uživali v prazničnem razkošju, ki združuje tradicijo in trajnost.
Posebej ponosni smo, da je Mariborski božični sejem letos uvrščen med najboljše trajnostne božične sejme v Evropi, kar potrjuje njegov okolju prijazen značaj.
Razvajajte se ob bogati izbiri izvrstne hrane in pijače na lokalnih stojnicah ter uživajte v trenutkih, ki bodo Maribor spremenili v čarobno praznično destinacijo.
Pridružite se nam na četrtkovi zabavi, da skupaj vstopimo v adventni čas, doživimo čarobnost prižiga prazničnih luči in uživamo v prazničnem vzdušju, kakršnega še nismo doživeli!

Povezava do originalnega članka

Literarni večer: Pesniška zbirka Fantazme
2024-11-28 18:00 - 20:00 | Kulturni inkubator
LITERARNI VEČER: Predstavitev pesniške zbirke
Fantazme: Antologija želja in kratke zgodbe v zablodah
28. november 2024 // 18:00 // Kulturni inkubator
V četrtek, 28. novembra 2024, bo v Kulturnem inkubatorju potekal Literarni večer, na katerem bo predstavitev pesniške zbirke Fantazme – Antologija želja in kratke zgodbe v zablodah avtorice Tinkare Roza Kosi. Literarni večer, ki bo potekal pod okriljem MKC Maribor, se bo začel ob 18. uri.
Fantazme: Antologija želja in kratke zgodbe v zablodah so upesnjene želje, ki izhajajo iz ugotovitev ljubezenskega diskurza v samotni tesnobi. So niz kratkih zgodb norosti, želja v obdobju zablod in trenutkov življenjskih bolečin. Pesmi govorijo v jeziku hrepenenja in segajo globoko v pohabljeno težnjo po razrešitvi notranjih konfliktov. S svojim plesom privida ločevanja resničnosti in sanj v nezavednem dokazujejo obstoj meja med zaljubljenostjo in nezdravo obsesijo. Zbirka morda ponudi tudi nekaj odgovorov v razumevanju lastnih hrepenenj. Je tribut v potovanje – onkraj utečenih, izčrpnih misli – in monolog o samopodobi in podobi ljubljene osebe.
Knjiga je namenjena vsem, ki se sprašujejo o skritih tesnobah želja in fantazmah življenja, in tistim, ki jih lastno prekomerno razmišljanje znova in znova podreja skušnjavi odkritja smisla izven časa otroške nedolžnosti.

Povezava do originalnega članka

Michelin star chef: LUKA KOŠIR @ LUFT
2024-11-28 19:00 - 22:00 | Michelin star chef: LUKA KOŠIR @ LUFT
Pridružite se nam na kulinarični večerji nad mestom!
Z nami bo eden najobetavnejših slovenskih chefov mlajše generacije, ki v restavraciji Grič piše povsem svojo zgodbo temeljeno na avantgardnih pristopih lokalne, sledljive in trajnostne kulinarike.
LUFT – v četrtek, 28. novembra 2024 ob 19. uri!
Gost: Michelin star chef LUKA KOŠIR iz restavracije Grič
LUKA KOŠIR – eden najobetavnejših slovenskih chefov mlajše generacije v restavraciji Grič piše povsem svojo zgodbo, ki temelji na avantgardnih pristopih lokalne, sledljive in trajnostne kulinarike.
Cena degustacijskega menija: 100€ na osebo.
Cena zajema 3 hodni menu + 2 pozdrava in 2 odzdrava iz kuhinje ter Parson gin & tonic za welcome drink.
Število mest je omejeno.
INFORMACIJE IN REZERVACIJE: 040 232 104

Povezava do originalnega članka

Michelin star chef: LUKA KOŠIR @ LUFT
2024-11-28 19:00 - 22:00 | Maribor center / Ulica Vita Kraigherja 3, 2000 Maribor

Še več decembrskih koncertov v Mariboru
2024-11-29 00:00 - 2024-12-27 00:00 | Maribor in okolica
Raziščite koncertni program meseca decembra in se nam pridružite.

Povezava do originalnega članka

Zlatolaska in trije medvedi 3+
2024-11-29 17:00 | Velika dvorana
Po ljudskih motivih / 35 min

Zlatolaska je radovedna deklica, ki z odprtimi očmi občuduje svet, ki jo obdaja. Sončno jutro zazna v vsej njegovi lepoti in polnosti: opazi oblake, občuduje metulje in cvetje, pa tudi poskočni zajček ne uide njenemu pogledu. Steče za njim, vendar se ji ne pusti ujeti. Zlatolaska ga vneto išče v grmovju, za drevesi … in naenkrat se znajde globoko v gozdu. Izgubljena tava med drevjem in namesto potke, ki bi jo vodila domov, ugleda hišo na jasi. Vstopi, saj ne ve, da v njej prebivajo medvedi. V
hiši je vsega po troje: tri sklede kaše, trije stoli, tri postelje … različnih velikosti. Zlatolaska poišče pravšen stolček, skledo in posteljo zase. Poje kašo iz najmanjše sklede, nehote polomi najmanjši stol, nato pa mirno zaspi v najmanjši postelji. Medvedi jo seveda najdejo in … varno pospremijo do doma.
Na prvi pogled preprosta zgodba otrokom ponudi spoznavanje razmerij in velikosti, hkrati pa ponudi številna vprašanja o smeli radovednosti in o mejah poseganja v intimni prostor drugih.
Predstava je primerna tudi za prvo triado OŠ

Nakup kart

Povezava do originalnega članka

Rajzefirbčni Sprehod: Prižgimo luč, ljudje
2024-11-29 17:00 | Maribor center
Sprehod med lučkami in prazničnimi melodijami
December je čas, ko po mestu zadiši po kuhanem vinu, stojnice pa se šibijo pod težo daril in hrane. Je tudi čas, ko ulice in trge razsvetlijo praznične lučke, v trgovinah postane za nekaj stopinj pretoplo, gneča je iz dneva v dan večja, za nekaj stopenj se dvigne tudi ljudska nervoza.
In potem je tu še tistih nekaj pesmi, ki nas spremljajo od vrat do vrat, od stojnice s kuhanim vinom do one s pletenimi nogavicami in domačim žganjem, od Mariah Carey do Wham in Binga Crosbyja.
To praznično obdobje, ki mu pravimo Veseli december, pa je tudi čas, ko se nekoliko zazremo tudi vase in poiščemo (svojo) luč.

Trajanje: 1 ura
Začetna točka: Trg svobode
Sprehajalec: Vid Kmetič

Povezava do originalnega članka

Branje besede=branje sveta: Sokrivda medijev pri genocidu nad palestinskim ljudstvom
2024-11-29 18:00 | PEKARNA MAGDALENSKE MREŽE
29. 11. 2024 ob 18.00, Pekarna Magdalenske mreže
Branje besede=branje sveta: Sokrivda medijev pri genocidu nad palestinskim ljudstvom
V petek, 29. 11. 2024, te ob 18.00 vabimo v prostore Pekarne Magdalenske mreže na okroglo mizo z naslovom Sokrivda medijev pri genocidu nad palestinskim ljudstvom.

Več kot leto dni trajajoč genocid, ki ga Izrael izvaja nad palestinskim ljudstvom, je posledica sionistične nadvlade in neverjetne podpore, ki jo Izraelu, tudi z dobavo orožja, izkazuje večina zahodnih vlad. Vendar pomembno vlogo igrajo tudi zahodne medijske korporacije, ki zavestno širijo izraelske dezinformacije in propagando, opravičujejo vojne zločine in zločine proti človeštvu, razčlovečujejo Palestince_ke in zamolčujejo informacije o genocidu. Kaj so vzroki za to zavestno podporo Izraelu s strani medijev, se bomo pogovarjale_i s palestinsko novinarko Abir Kopty, z novinarko in pravnico Kristino Božič in novinarjem Borisom Vasevom.

Dogodek je obeležitev mednarodnega dneva solidarnosti s palestinskim ljudstvom, ki ga vsako leto obeležujemo 29. 11. in ki ga je leta 1977 razglasila Generalna skupščina Združenih narodov.

Pogovor bo potekal v angleščini.

Abir Kopty

je palestinska novinarka in piska, ki trenutno živi v Berlinu. Delala je kot predstavnica za komuniciranje in tiskovna predstavnica palestinskih organizacij za človekove pravice v Haifi in Ramali. Je glavna urednica in voditeljica oddaje Almostajad. Za medije kot so Middle East Eye, TRT, Mondoweiss in The Nation prispeva politične analize, leta 2018 pa je gostila „Eib“, zvočni podkast v okviru Sowt Podcasting.

Kristina Božič

je novinarka, po izobrazbi pravnica, ki jo zanimajo zgodbe ljudi, ki si prizadevajo za dosego pravičnejšega jutri za vse, ter ovire, ki jim stojijo na poti. Pogosto piše za neodvisna spletna medija Mešanec in ZNetwork.

Boris Vasev

je novinar spletnega portala MMC RTV Slovenija.

Dogodek je del projekta Za kritično medijsko pismenost!, ki ga sofinancira Ministrstvo za kulturo RS.

Povezava do originalnega članka

Proces ali Žalostna zgodba Josefa K. 15+
2024-11-29 19:00 | Klub LGM
Bežno po motivih romana F. Kafke Proces / 65 min

V nadčasovni glasbeno-lutkovni kompoziciji se v vlogi Josefa K. znajde gledalec. Igra ga neusmiljeno prestavlja v brezizhodne situacije, seznani ga z drobovjem družbenega stroja pa tudi z intimnim svetom nekaterih Josefu K. dragih ljudi. Gledalec je postavljen v središče dogajanja, kjer se mora na milost in nemilost odgovorno podvreči procesu. Med občinstvom in okoli njega se vrstijo različne gledališke tehnike: črni humor ročnih lutk, poetičnost gledališča predmetov in kabarejska
improvizacija. Stroj sistema ženeta dva igralca, glasbenika in lutkarja. Nežne lutkovne scene se izmenjujejo z močnimi ritmičnimi učinki, ki se občasno sprevržejo v koncert.
Zaigrane zgodbe so bile del programa MARIBOR 2012 – Evropska prestolnica kulture.

Nakup kart

Povezava do originalnega članka

Mavrica želja (delavnica)
2024-11-30 11:00 - 2024-12-01 17:00 | 33fdce5e-d2a9-4d05-8aea-372d18bf5445
Mavrica želja je skupno ime za gledališke tehnike, ki pomagajo pri vizualizaciji ponotranjenih oblik zatiranja
Mavrica želja je del družbeno angažirane in aktivistične metode gledališča zatiranih, ki si prizadeva demokratizirati gledališče in ga približati vsakomur kot orodje za družbene spremembe. Na delavnici bomo raziskovale: Kaj v nas nam preprečuje, da nečesa ne naredimo? Kaj nas ohranja neaktivne pri uresničevanju svojih notranjih želja?
V mavrici želja udeležena v procesu deli s skupino konkretno situacijo ponotranjenega zatiranja iz svojega realnega življenja. Ta situacija ponotranjenega zatiranja nato z improvizacijo in soustvarjanjem postane kolektivna zgodba skupinskega iskanja novih vpogledov na situacijo ter večdimenzionalno razumevanje preteklih dogodkov.
Na tokratni delavnici se bomo posvetile_i ponotranjenim oblikam zatiranja na podlagi neenakostih med spoli. Delavnica je odprta za vse, ki si to temo želijo raziskovati preko gledaliških tehnik. Gledališko predznanje ni potrebno.
Prijave na info@ziz.si do 27. 11. 2024.
Mentorici delavnice: Kristina Debenjak in Barbara Polajnar

Povezava do originalnega članka

NA PRAGU NEVIDNEGA
2024-11-30 19:00 | Maribor center / Sodni stolp
Zvoki in podobe v preseku časa in prostora
Na pragu nevidnega se zvoki in podobe prepletajo v preseku časa in prostora. Vznemirljive čutne impresije dveh ustvarjalcev iz različnih svetov se združujejo, ko vsak s svojega oddaljenega balkona strmita proti skupni samoti.
Njuni spomini, doživetja, misli in hotenja se zlivajo v gib in zvok, da bi izražala nekaj lepega, bistvenega in osvobajajočega. Ustvarjalca gradita prostor, kjer je v teh nemirnih časih mogoče prisluhniti tišini ter se kratkočasiti z iskanjem sočloveka v lastnem odsevu.

Povezava do originalnega članka

Slovenska transverzala + Zbor za publiko
2024-11-30 20:00 - 22:00 | Maribor center / Intimni oder GT22, Glavni trg 22, Maribor
Čudovita predstava o osvajanju vrhov s pogovorom po predstavi.
Draga Slovenija, pred kratkim sem obrnil štiridesetko in do sedaj se ti nisem še nikoli zahvalil, da sem se rodil na tvojih tleh. Nisem ti še rekel hvala za čist zrak, ki ga diham od prvega dne.
Hvala za čudovite razglede, ki jih uzrem, ko hodim po tvoji deželi in za vso to neokrnjeno naravo, ki me pomirja. Hvala ti za javno zdravstvo: svojo voljo in zdravje krepim na rednih podvigih po čudovitih slovenskih vrhovih. Hvala za brezplačno šolanje – vpisal sem tri redne študije in dva uspešno zaključil. Hvala ti tudi, ljuba Slovenija, za možnost glasu v Evropi – prihodnjih evropskih volitev se bom zagotovo udeležil.
Te dni praznujemo dve desetletji tvojega članstva v veliki evropski družini. Jaz bom najini okrogli obletnici verjetno slavil na kakšni vaški veselici, kjer bom divje plesal na narodnozabavne viže, nad katerimi sem vedno tako bentil in zvijal z očmi.
Tvoj sin, Rok Kravanja
Po predstavi 30. 11. 2024 sledi Zbor za publiko.
Vabljeni, da ostanete!
Zamisel in izvedba: Rok Kravanja

Povezava do originalnega članka

Žogica Marogica 3+
2024-12-01 10:00 | Velika dvorana
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

Slava Klavora – spomenik
2024-12-01 18:00 | Gregor_Salobir_Slava_Klavora_spomenik_soci-20-2-1024×819-1
1. 12. 2024 ob 18.00, Teater Magdalena
Slava Klavora – spomenik
V nedeljo, 1. 12. 2024, te ob 18.00 vabimo v nov Teater Magdalena (nad Klubom MC, KC Pekarna) na predstavo, za katero je skupina leta 2022 pobirala nagrade na regionalnem, nacionalnem in mednarodnem nivoju. Predstava bo tokrat na odru zadnjič, tako da vse_i, ki si je še niste ogledali je to vaša zadnja priložnost.

Občinstvo je predstavo zelo dobro sprejelo, prav tako kritika, saj je prejela Matička za v celoti najboljšo predstavo na 60. Linhartovem srečanju, festivalu ljubiteljskega gledališča iz Slovenije in zamejstva, tri ZIZ nagrade na 9. Gala podelitvi ZIZ nagrad (ZIZ nagrada za serijsko padanje, ZIZ nagrada za predstavo, ZIZ nagrada za režijoin) in tri nagrade na 14. Repassage festu, festivalu ljubiteljskih gledališč iz območja bivše skupne države (Nagrada za najboljšo predstavo v celoti, Nagrada za najboljšo kolektivno igro, Nagrada za najboljšo režijo), ki je novembra 2022 potekal v Srbiji.

Osrednja platforma predstave je komunistično gibanje v Mariboru, kjer gledalke_ci pridejo v stik z mariborskimi aktivistkami_ti, kasnejšimi narodnimi heroji_njami. Dogajanje je postavljeno v nestabilni čas poznih tridesetih let, ko so Jugoslavijo pretresali mednacionalni spori, v bližnji soseščini pa je že zavladal nacifašizem, ki se je leto za letom, kakor temna senca, bližal Jugoslaviji.

Predstava gledalke_ce popelje v čas odraščanja, šolanja in političnega delovanja Slave Klavore ter njenih tovarišic_ev. Skupina izobraženih in izurjenih komunistk_ov ter mladih skojevk_cev je postala pomemben vir navdiha za upor, kajti z izdelanim programom, organizacijo in vizijo so komunistke_ti predstavljale_i alternativo obstoječemu kapitalističnemu sistemu. Z začetkom vojne so komunistke_i bile_i edine_i, ki so v ilegali nadaljevale_i svoje aktivnosti. Niso se predale_i in priznale_i nacistične okupacije. Začel se je boj. Začela se je revolucija.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Predlani smo obeleževale_i 100-letnico njenega rojstva in 80-letnico njene usmrtitve.

Ker v pozabo odhajajo ideje, kraji, dogodki in osebe, katerih podob na spomenikih ne prepoznamo več, smo želele_i na podlagi dela Milice Ostrovške Kljub vsemu upor in drugih zgodovinskih virov oživiti pomen marksistične teorije in revolucionarnega boja na gledališkem odru.

Revolucija nosi njihova imena.

Foto: Gregor Salobir

IGRAJO: Davorin Juhart, Anastazija Leščak, Nina Slanič, Tomaž Podbevšek, Tina Podbevšek
REŽISER: Viktor Hrvatin Meglič
SCENOGRAFINJA in KOSTUMOGRAFINJA: Nina Šulin
OBLIKOVANJE LUČI: Boštjan Vodnik
PROJEKCIJA: Vita Kolar
POMOČ PRI ORGANIZACIJI: Sašo Kornet
PRODUKCIJA: Pekarna Magdalenske mreže Maribor
SOORGANIZACIJA: Narodni dom Maribor
Za podporo se zahvaljujemo se Muzeju narodne osvoboditve Maribor, Združenje borcev za vrednote NOB, Zavodu za prestajanje kazni zapora Maribor ter Radiu MARŠ.

Cena vstopnic: 10,00 € (redna); 7,00 € (dijaki, študenti, upokojenci); 0 € (brezposelne osebe s potrdilom).
Rezervacija in prevzem vstopnic:
Za obisk predstave si predhodno rezervirajte svojo vstopnico. Rezervacijo z navedbo števila vstopnic pošljite na info@pekarnamm.org. Upoštevan bo vrstni red rezervacij do zapolnitve mest, zato si svoje vstopnice zagotovite čim prej!
Plačate in prevzamete jih lahko na dan predstave med 17.30 in 18.00 pred vstopom na oder Gledališča Magdalena.

Povezava do originalnega članka

Mali modri in mali rumeni 3+
2024-12-02 10:00 | Velika dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

Tok tok tok 1,5+
2024-12-02 17:00, 2024-12-03 17:00 | Mala dvorana
Le naprej, poezija!

Mateja Bizjak Petit / Koprodukcija z Centre de Créations pour l’Enfance – Maison de la poésie in Festival mondial des théâ / 30 min

Uprizoritev Tok tok tok je poetičen in igriv triptih, ki malčke in njihove spremljevalce povabi, da vstopijo in se prepustijo gledališkemu potovanju skozi poezijo.
Prva pesem V tvojih očeh avtorice Dorothée Volut jih popelje v deželo široko odprtih vesolj, tistih, ki se nas dotikajo od blizu, in tistih čarobno neskončnih, ki si jih je vizualno zamislila Lucie Félix.
Druga pesem Sonce je potrkalo na moja vrata avtorja Pierra Solettija jih zaziba v lepoto sveta, ki jo zaznamo skozi žarke iskrive radosti, ki jih je narisala Raphaële Enjary.
Tretja pesem Pesem ti raste pod kožo avtorice Fabienne Swiatly pa jih povabi v samo srce poezije z odkrivanjem povsem novih obzorij s pomočjo objektov iz tekstila Myriam Colin.
Igralka in glasbenik v objemajočem zvočnem prostoru ponujata živahno in stimulativno gledališko doživetje skozi prizmo igre. Igre, ki ničesar ne vsiljuje, ampak vabi. Igre besed, zvokov, barv in giba. Okrog treh poetičnih interpretacij bivanja in ustvarjanja zaživijo trije svetovi. Mali in veliki gledalec sta povabljena, da odkrivata lepoto preprostosti, ki ju obdaja, skoznjo zaslutita vsak svoje notranje vesolje ter se prepustita estetskemu dihanju in preprosto uživata v bogastvu lastne
intuitivne domišljije.

Nakup kart

Povezava do originalnega članka

Poznogotska arhitektura in umetnost
2024-12-02 17:00 | PEKARNA MAGDALENSKE MREŽE
2. 12. 2024 ob 17.00, Pekarna Magdalenske mreže
Predavanja iz umetnostne zgodovine: Arhitektura in umetnost srednjega veka

Poznogotska arhitektura in umetnost

V ponedeljek, 2. 12. 2024, ob 17.00 vabimo v prostore Pekarne Magdalenske mreže na šesto predavanje iz umetnostne zgodovine v tem ciklu, ko govorimo o arhitekturi in umetnosti srednjega veka.

Arhitektura je pogosto spregledan segment umetnostne zgodovine, čeprav ponuja izjemen pogled na umetnostno dogajanje v različnih obdobjih zgodovine. Arhitektura je namreč ta, ki je zasidrana v prostor in je prisotna in neposredno vidna v našem prostoru in vsakdanu. Nadaljevali bomo s poglavjem poznogotska arhitektura in umetnost in s tem nadaljevali v svet srednjeveškega stavbarstva.

Brezplačen cikel predavanj na temo zgodovine umetnosti pripravljamo že vrsto let. Srečanja se bodo odvijala tedensko v razponu dveh mesecev. Posamezno predavanje, ki traja dve šolski uri izvajal uni. dipl. umetnostni zgodovinar Simon Žlahtič.

Vabljen_a, da se nam pridružiš!

Notranjost Gloucestrske stolnice; Avtor: Diliff – lastno delo; licenca: CC BY-SA 3.0; URL: https://commons.wikimedia.org/w/index.php?curid=34005236

Osem predavanj in en terenski ogled bo razdeljen po sklopih:
predromanska arhitektura in umetnost, romanska arhitektura in umetnost I, romanska arhitektura in umetnost II, zgodnjegotska arhitektura in umetnost, viskokogotska arhitektura in umetnost, poznogotska arhitektura in umetnost, srednjeveška arhitektura in umetnost na slovenskem I, srednjeveška arhitektura in umetnost II.

Povezava do originalnega članka

Mariborski slikar Edvard Lind
2024-12-02 18:00 - 19:30 | lind-pokrajinski-muzej-1
Vabljeni na odprtje občasne razstave “Mariborski slikar Edvard Lind”.
Odprtje občasne razstave slikarskih del malo znanega mariborskega slikarja nemškega rodu Eduarda Linda, ki izkazujejo duh meščanstva Maribora v drugi polovici 19. stoletja.

Povezava do originalnega članka

Mariborski slikar Eduard Lind
2024-12-02 18:00 - 19:30 | Maribor center / Viteška dvorana, Kino Partizan, Grajska kavarna
Vabljeni na odprtje občasne razstave “Mariborski slikar Eduard Lind”.
Odprtje občasne razstave slikarskih del malo znanega mariborskega slikarja nemškega rodu Eduarda Linda, ki izkazujejo duh meščanstva Maribora v drugi polovici 19. stoletja.

Povezava do originalnega članka

Transport: Tovor 15+
2024-12-02 20:00 | Sodni stolp
Tin Grabnar, Ana Duša, Tjaša Bertoncelj, Urša Majcen / mednarodni projekt šestih evropskih gledališč

Transport: Tovor osvetljuje žgočo problematiko naraščajočega tovornega cestnega prometa, ki se je v zadnjih letih povečal za kar 30 odstotkov. . Na svetovnih cestah dnevno vozi med 20 in 50 milijonov tovornih vozil.
Uprizoritev nas popelje v svet globalne trgovine, kjer hitrost in dostopnost spodbujata gospodarsko rast, hkrati prinašata tudi negativne posledice, kot so prekomerno izkoriščanje naravnih virov, onesnaževanje okolja in kršenje delavskih pravic. Zgodba sledi avtoprevozniku, ki je pod hudim časovnim pritiskom svojega delodajalca, medtem ko ovire na poti le še povečujejo njegovo stresno situacijo. Noč prinese naključno srečanje, jutro pa zareže s presunljivim dogodkom, ki spodbuja
temeljit razmislek o moralnih in etičnih vprašanjih, predvsem pa o naši odgovornosti v izkoriščevalskem in izčrpavajočem hiperpotrošniškem svetu.
Tovor je del projekta Ustvarjalne Evrope Transport, ki je nastal na pobudo slovenskega režiserja Tina Grabnarja in v sezoni 2024/2025 povezuje šest gledališč iz Slovenije, Estonije, Litve, Češke in Poljske. Žanrsko raznolike predstave, ki jih podčrtujeta hiperrealistična miniaturna vizualna podoba in kompleksna zvočna slika, gledalce združujejo v intimnem soočanju s perečimi problematikami sodobne družbe.
Predstava je del projekta Transport, ki nastaja s podporo programa Ustvarjalna Evropa Evropske unije. Predstavljena vsebina v nobenem pogledu ne odraža stališča Evropske komisije.

Več o celotnem projektu Transport na spletni strani www.project-transport.eu

Nakup kart

Povezava do originalnega članka

Čarobni december v SNG Maribor
2024-12-03 00:00 | Maribor center / Maribor
Praznični december v Slovenskem narodnem gledališču Maribor vas vabi, da uživate v nepozabnih kulturnih doživetjih!

Povezava do originalnega članka

Ta veseli dan kulture v Pokrajinskem muzeju
2024-12-03 10:00 - 18:00
Praznovanje kulture z brezplačnim ogledom stalnih in občasnih razstav Pokrajinskega muzeja Maribor.
Kulturne ustanove po Sloveniji bodo na rojstni dan Franceta Prešerna, 3. decembra, na Ta veseli dan kulture že štiriindvajseto leto zapored na široko odprle svoja vrata.
Pridružite se nam pri množičnem dogodku brezplačnih kulturnih prireditev.

Povezava do originalnega članka

400 let Cehovskega reda mariborskih mlinarjev
2024-12-03 11:00 - 12:00 | Maribor center / Pokrajinski arhiv Maribor, Glavni trg 7, Maribor
Ogled 400 let stare listine in pogovor o cehih.
Če vas zanima več o listini, pravilih mariborskega mlinarskega ceha in cehih nasploh, vas na dan postavitve listine v vitrino, na Ta veseli dan kulture, 3. decembra 2024, ob 11. uri, vabimo, da prisluhnete zanimivemu pogovoru o cehih, kjer nam bosta dr. Aleksander Žižek iz Zgodovinskega arhiva Celje in Stanislav Kocutar z Radia Maribor predstavila kopico zanimivosti iz življenja obrtnikov nekoč.
Vljudno vabljeni!

Povezava do originalnega članka

Brezplačne decembrske delavnice
2024-12-03 11:00 - 2024-12-17 13:00 | Kulturni inkubator
DECEMBRSKE DELAVNICE
ZIMSKO USTVARJANJE
3., 10. in 17. december 2024 // 11.00-13.00 // Kulturni inkubator
V Mladinskem kulturnem centru Maribor (MKC Maribor) bomo v mesecu decembru ponudili tri brezplačne ustvarjalne delavnice. Potekale bodo v Kulturnem inkubatorju na Koroški cesti in se začele vsak torek (3., 10. in 17. december) ob 11. uri. Zaradi lažje organizacije je obvezna predhodna prijava. Delavnice so primerne za otroke in mlade, prilagojene bodo starosti vseh prijavljenih udeležencev.
PROGRAM DELAVNIC:
Torek, 3. december 2024 @ 11.00-13.00: IZDELAJ SVOJO SKOKICO
Pridružite se naši kreativni delavnici za otroke, kjer bodo ustvarili svojo unikatno igračo – skokico! Naj se ob izdelavi poskočnih ‘‘prijateljev’’ domišljija dvigne do neba. Skokica namreč ni le igrača, ampak prijatelj, ki ga ustvarimo sami. Po končani delavnici bodo udeleženci skokice lahko odnesli domov.
Prijave: Število mest je omejeno, zbiramo jih do petka, 29. novembra 2024, na elektronskem naslovu lina.valant.sicanovic@mkc.si. Prosimo ob prijavi dopišite, na katero delavnico se prijavljate, vaša prijava je potrjena ob prejemu povratnega odgovora. Delavnica bo izvedena ob minimalni udeležbi petih udeležencev. Prosimo, da morebitno neudeležbo na delavnici sporočite vsaj en delovni dan pred datumom delavnice.
Torek, 10. december 2024 @ 11.00-13.00: IZDELAJ SVOJO VILINKO
Pridružite se čarobni delavnici, namenjeni mladim in otrokom, kjer bomo skupaj izdelovali svoje unikatne vilinke! Vabimo vse, ki si želijo ustvariti svojega pravljičnega spremljevalca, polnega topline in svetlobe. Pod vodstvom bomo oblikovali vilinke, jim dali krila in čaroben pridih, ki bo krasil vaše domove.
Prijave: Število mest je omejeno, zbiramo jih do petka, 29. novembra 2024, na elektronskem naslovu lina.valant.sicanovic@mkc.si. Prosimo ob prijavi dopišite, na katero delavnico se prijavljate, vaša prijava je potrjena ob prejemu povratnega odgovora. Delavnica bo izvedena ob minimalni udeležbi petih udeležencev. Prosimo, da morebitno neudeležbo na delavnici sporočite vsaj en delovni dan pred datumom delavnice.
Torek, 17. december 2024 @ 11.00-13.00: IZDELAJ JELENČKA
Pridružite se naši praznični delavnici, kjer bomo skupaj ustvarjali ljubke božičke in jelenčke! S svojo domišljijo in spretnimi prsti bodo udeleženci lahko ustvarili prav posebne okraske, ki bodo prinesli toplino in praznično vzdušje v vsak dom. Naj veselje, smeh in čarobnost praznikov oživi skozi kreativnost!
Prijave: Število mest je omejeno, zbiramo jih do petka, 29. novembra 2024, na elektronskem naslovu lina.valant.sicanovic@mkc.si. Prosimo ob prijavi dopišite, na katero delavnico se prijavljate, vaša prijava je potrjena ob prejemu povratnega odgovora. Delavnica bo izvedena ob minimalni udeležbi petih udeležencev. Prosimo, da morebitno neudeležbo na delavnici sporočite vsaj en delovni dan pred datumom delavnice.

Povezava do originalnega članka

Brezplačne decembrske delavnice
2024-12-03 16:00 - 2024-12-17 00:00 | Maribor center / Kulturni inkubator, Koroška cesta 18
Ustvarjanje okraskov in priložnostnih darilc
V Mladinskem kulturnem centru Maribor (MKC Maribor) bomo v mesecu decembru ponudili tri brezplačne ustvarjalne delavnice. Potekale bodo v Kulturnem inkubatorju na Koroški cesti in se začele vsak torek (3., 10. in 17. december) ob 16. uri. Zaradi lažje organizacije je obvezna predhodna prijava. Delavnice so primerne za otroke in mlade, prilagojene bodo starosti vseh prijavljenih udeležencev.
PROGRAM DELAVNIC:

Torek, 3. december 2024 @ 16.00-20.00: USTVARI ČAROBNO SVETILKO
Torek, 10. december 2024 @ 16.00-20.00: IZDELAJ SVOJO VILINKO
Torek, 17. december 2024 @ 16.00-20.00: IZDELAJ JELENČKA

Število mest je omejeno, zbiramo jih do petka, 29. novembra 2024, na elektronskem naslovu lina.valant.sicanovic@mkc.si.
Prosimo ob prijavi dopišite, na katero delavnico se prijavljate, vaša prijava je potrjena ob prejemu povratnega odgovora.
Delavnica bo izvedena ob minimalni udeležbi petih udeležencev.
Prosimo, da morebitno neudeležbo na delavnici sporočite vsaj en delovni dan pred datumom delavnice.

Povezava do originalnega članka

Odprti mikrofon v Grajski kavarni z Anjo Zag Golob
2024-12-03 17:00 - 20:30 | Odprti mikrofon v Grajski kavarni z Anjo Zag Golob
Branje poezijeANJA ZAG GOLOB bo z branjem svojih del povabila vse, ki ste naklonjeni slovenski poeziji, da poprimete za mikrofon.

Povezava do originalnega članka

Odprti mikrofon v Grajski kavarni z Anjo Zag Golob
2024-12-03 17:00 - 20:30 | a134a5b3-f580-4ebd-bf4f-7d7da66bc275-1
Branje poezijeANJA ZAG GOLOB bo z branjem svojih del povabila vse, ki ste naklonjeni slovenski poeziji, da poprimete za mikrofon.Povezava do originalnega članka

Zdravko in njegov joga tečaj duhovne preroditve
2024-12-03 18:00 | Maribor center / Vetrinjski dvor, center mesta
Lutkovni joga tečaj
V osrčju vašega mesta se nahaja nova oaza sprostitve, zdravja in dobrega počutja! V njej vas nestrpno pričakuje guru Zdravko, ki vas bo popeljal na joga potovanje, s katerega se ne boste želeli vrniti. Guru Zdravko je trenutno na svetovni turneji, na kateri s pomočjo svojega učenca in asistenta Jurija Torkarja predaja znanje starodavnega indijskega prepleta fizičnega, duhovnega in duševnega. Predznanje in fizična pripravljenost nista potrebna. Zdravko udeležence prosi le, da s seboj prinesejo udobna oblačila, joga blazino in joga elastiko, ter odprto glavo, da jo bo čim lažje odmontiral.
»𝘚𝘵𝘢𝘳 𝘴𝘪 𝘴𝘢𝘮𝘰 𝘵𝘰𝘭𝘪𝘬𝘰, 𝘬𝘰𝘭𝘪𝘬𝘰𝘳 𝘭𝘦𝘵 𝘫𝘦 𝘮𝘪𝘯𝘪𝘭𝘰 𝘰𝘥 𝘵𝘷𝘰𝘫𝘦𝘨𝘢 𝘳𝘰𝘫𝘴𝘵𝘷𝘢.« – Guru Zdravko
Izvajalca: Jurij Torkar in Društvo ZIZ
Produkcija: Društvo ZIZ
Projekt sofinancira Mestna občina Maribor.
Dogodek 3. 12. 2024 je del spremljevalnega programa festivala Vilinsko mesto 2024.
Vstopnine ni.

Premiera: 28. junij 2024, Glavni trg 7, Maribor
Ponovitve:
29. junij 2024 ob 11.00, vrt MKNŽ, Ilirska Bistrica
30. junij 2024 ob 19.00, Tyrševa ulica 12, dvorišče
5. julij 2024 ob 18.00, park na Gorazdovi ulici v Šiški, Ljubljana
6. julij 2024 ob 18.00, Celovški dvori v Šiški, Ljubljana
10. oktober 2024 ob 19.00, Mali oder Narodnega doma, Maribor
Predstava je prejela ZIZ nagrado za igro.
Foto (Žiga Auer):
